Rikunarita-ORG/Wikinium huggingface dataset:
# Johnston (atol)

Karta atola
**Atol Johnston** je atol površine 2.8 km² u Sjevernom Pacifiku na 16°45′N 169°30′W, oko trećinu puta od Havaja do Maršalovih Otoka. Sastoji se otoka Johnston i Sand, koji su prirodni otoci prošireni putem koralja, te otoka North (Akau) i East (Hikina) koje su stvorili koralji.

Johnston je neinkorporirana teritorija Sjedinjenih Država, kojom iz Washingtona upravlja Služba za ribarstvo i divljač pri Sekretarijatu za unutrašnje poslove te je uključen u sistem nacionalnih prirodnih rezervata. Obrana atola Johnston je u nadležnosti američke vojske. Otoci nisu otvoreni za javnost.

Klima je tropska, ali uglavnom suha. Stalni vjetrovi sa sjeveroistoka održavaju stalnu temperaturu tokom godine. Najviši vrh na otoku je Summit Peak s 5 m nadmorske visine. Na otoku ima niskog raslinja, ali ne i izvora pitke vode.

Otoke je otkrio kapetan James Johnston 10. 12. 1807. Godine 1858. su nad njim suverenitet proglasili SAD i Kraljevstvo Havaji. Na njemu se vršilo iskopavanje guanoa do godine 1890. kada su izvori iscrpljeni. Nakon toga je služio kao prirodni rezervat, a od godine 1936. i u vojne svrhe. U drugom svjetskom ratu su ga bombardirali Japanci, a nakon rata je služio za testove raketnog i nuklearnog oružja, odnosno za uništavanje kemijskog oružja. Danas na njemu živi oko 1100 pripadnika američkih oružanih snaga.

SAD planira otok prodati na aukciji privatnim osobama.

## Vanjske veze

* [1] Former Johnston Island resident, S. Hound
# Kingman (greben)

Greben Kingman
Greben Kingman—NASA NLT Landsat 7 (Visible Color) snimljen iz satelita
**Greben Kingman** je tropski koraljni greben površine jednog kvadratnog kilometra smješten u Sjevernom Pacifiku, otprilike na pola puta između Havajskog otočja i Američke Samoe na 6°24′N, 162°24′W. To je najsjeverniji od svih Sjevernih linijskih otoka te neinkorporirana teritorija Sjedinjenih država kojom se upravlja američka ratna mornarica iz Washingtona. Greben je zatvoren za javnost.

Otkrio ga je godine 1789. kapetan Edmund Fanning na brodu *Betsey*. Kapetan W.E. Kingman opisao ga je godine 1853. Formalno je anektiran od strane SAD 10.5.
1922.

Kingman se nalazi oko 920 nautičkih milja južno od Honolulua.

S vremena na vrijeme, njegova obala ima dužinu od oko tri kilometra, ali najviša točka na grebenu je oko jedan metar nadmorske visine te većinu vremena pokrivena valovima, što Greben Kingman čini pomorskom opasnošću. Nema nikakvih prirodnih resursa, nenastanjen je, te na njemu nema nikakve ekonomske aktivnosti. Greben djelomično zatvara veliku unutrašnju lagunu koja je 1937. i 1938. bila korištena kao usputna stanica između Havaja i Američke Samoe od strane hidroaviona Pan American Airwaysa. Godine 1937. Pan Am je imao planove da na Kingmanu usidri brod *North Wind* kao ploveći tanker te greben koristi kao usputnu stanicu svojih hidroaviona na putu za Novi Zeland, ali je zamisao napuštena zbog prevelikih troškova održavanja tankera. Također se izrazila zabrinutost da ne bi bilo mogućnosti za ugodan prekonoćni smještaj u slučaju mehaničkog kvara. Zbog svega toga Pan Am se premjestio na Canton Island 18.5. 1939. i otvorio liniju za Novi Zeland 12.7. 1940.
# Navassa

Karta Navasse
Aerofotografija Navasse
**Navassa** ili **La Navase** na haićanskom kreolskom je mali, nenastanjeni otok u Karipskom moru. Vlada SAD nad njim polaže suverenitet kao neinkorporiranom teritorijom, te njime upravlja preko Službe za ribarstvo i divljač. S druge strane, kalifornijski biznismen Bill Warren je (koristeći Zakon o Guano otocima) položio zahtjev da mu se prizna vlasništvo nad otokom, na kojim suverenitet polaže i Haiti.

Otok je otkrila posada Kristofora Kolumba još 1504. godine, ali, s obzirom da nije imao izvora pitke vode, bio je ignoriran od strane pomoraca sve do 1857. godine, kada ga je za sebe prisvojio američki kapetan Peter Duncan u namjeri da počne eksploataciju guana. Ona je započela nakon američkog građanskog rata godine 1865. i završila evakuacijom rudara za vrijeme špansko-američkog rata 1898., nakon čega je ostao nenastanjen. Nakon otvaranja Panamskog kanala otok je dobio na važnosti, pa je godine 1917. na njemu podignut svjetionik. Nakon toga otok povremeno posjećuju haićanski ribari.

## Vanjske veze

* Navassa Island profile Arhivirano 2012-02-04 na Wayback Machine-u - OIA
* A photographic tour of Navassa Island - USGS
* Navassa Island World Factbook entry Arhivirano 2006-05-02 na Wayback Machine-u - CIA
* Bill Warren's website laying out his claim to Navassa Island Arhivirano 2005-11-24 na Wayback Machine-u
* Site that supports the Haitian claim to Navassa Island Arhivirano 2006-08-04 na Wayback Machine-u
# Palmyra (atol)

Karta Palmyre
**Atol Palmyra** je nenastanjen atol površine 12 km² (4,6 kvadratnih milja) u Sjevernom Pacifiku smješten na 5°52′N 162°6′W. Palmyra je jedan od Sjevernih Linijskih otoka (jugoistočno od Grebena Kingman i sjeverno od kiribatskih Linijskih otoka), smješten gotovo točno na jugu od Havajskih otoka, otprilike na pola puta između Havaja i Američke Samoe. Ima obalu od 14,5 km (9 milja) te pristanište zvano **West Lagoon**. Sastoji se od grebena, dvije plitke lagune i oko 50 pješčanih i stjenovitih otočića pokrivenih vegetacijom – uglavnom stablima kokosa, *Scaevola*, i visokim *Pisonia* drvećem. Većina otočića je spojena. Iznimke su **Sand Island** na zapadu i **Barren Island** na istoku. Najveći otok je Cooper Island na sjeveru, a iza njega **Kaula Island** in na jugu. Sjeverni luk otočja čine Strawn Island, Cooper Island, Aviation Island, Quail Island i Whippoorwill Island, koje na istoku prate Eastern Island, Papala Island i Pelican Island, a na jugu Bird Island, Holei Island, Engineer island, Marine Island, Kaula Island, Paradise Island i Home Island (u smjeru kazaljke na satu). Prosječne godišnje padaline iznose 175 inča.

Palmyra je inkorporirana, ali neorganizirana teritorija u sklopu SAD. Nalazi se u vlasništvu *The Nature Conservancy*, organizacije za zaštitu okoliša, ali administrativnu pripada Uredu za otočne poslove pri Sekretarijatu unutrašnjih poslova te se njome upravlja iz Washingtona. Teritorijalne vode (12 nm od obale) su proglašene **Nacionalnim prirodnim rezervatom Palmyra** i njima upravlja Služba za ribarstvo i divljač.

Na otoku trenutno nema nikakve ekonomske aktivnosti. Jedini stanovnici su grupa od 4-20 naučnika i dobrovoljaca koja je sagradila nekoliko bungalova. Plaže su natrpane smećem s brodova, a dio ih je zatvoren zbog neeksplodirane municije iz doba drugog svjetskog rata.

Otok je godine 1798. otkrio američki kapetan Edmund Fanning dok je sa svojim brodom *Betsy* putovao u Aziju. Ime je dobio po brodu *Palmyra* koji se na njemu nasukao 7.11. 1802. Godine 1859. otok su anektirale SAD, a godine 1862. Kraljevstvo Havaji, pa su godine 1898. nakon aneksije Havaja ponovno prešle u američki posjed. Godine 1934. nad atolom je upravu preuzela američka ratna mornarica, a bivši privatni vlasnici zemljišta su u posjed došli tek kada su godine 1947. dobili parnicu na Vrhovnom sudu. Kada su Havaji godine 1959. postali savezna država SAD, Palymra je izdvojena kao posebna savezna teritorija.

## Vanjske veze

* Palmyra atoll Arhivirano 2005-09-06 na Wayback Machine-u
* Palmyra Atoll NWR Arhivirano 2005-02-28 na Wayback Machine-u
* The Nature Conservancy in Palmyra Atoll Arhivirano 2007-08-14 na Wayback Machine-u
* The Supreme Court opinion in *United States v. Fullard-Leo* with a thorough history of the island's ownership
# Sjeverni Marijanski otoci

| Commonwealth of the Northern Mariana Islands *Sankattan Siha Na Islas Mariånas* |
| --- |
|
Zastava

Pečat

 |
| **Himna:** "*Gi Talo Gi Halom Tasi*  (chamorro) *Satil Matawal Pacifiko*  (karolinski)" |
|  |
| Glavni grad | Saipan |
| Službeni jezici | engleski, chamorro, karolinski |
| Vlada | Predsjednička reprezentativna demokracija |
|  |
| • Državni poglavar  | Barack Obama  |
| • Guverner  | Benigno R. Fitial |
| • Viceguverner  | Eloy S. Inos |
|  |
| Commonwealth u zajednici sa Sjedinjenim Državama |
|  |
| • Pogodba  | 1975. |
| • status Commonwealtha  | 1978. |
| • kraj starateljstva  | 1986. |
|  |
| Površina |
| • Ukupno | 477 km2 (195..) |
| Stanovništvo |
| • Procjena za jul 2007. | 84.546 (198..) |
| • Gustoća | 168 /km2 (n/a.) |
| Valuta | Američki dolar (USD) |
| Vremenska zona | UTC+10 |
| Pozivni broj | 1 670 |
| Veb-domena | .mp |

**Zajednica Sjevernih Marijanskih Otoka** (engleski *The Commonwealth of the Northern Mariana Islands*, CNMI) je zajednica u političkoj uniji sa Sjedinjenim Američkim Državama, smještena na strateškoj lokaciji u Zapadnom Pacifiku. Sastoji se od 14 otoka na oko trećinu puta od Havaja do Filipina, na 15° 1′2″N, 145° 4′5″E. Prema procjenama iz 2005. godine ima oko 80.362 stanovnika.

## Historija

Otoke je godine 1521. otkrio Ferdinand Magellan na svom putovanju oko svijeta. Ime su godine 1688. dobili po Mariji Austrijskoj, udovici španskog kralja Filipa IV. Španci su otocima vladali do godine 1899, kada su ih prodali Japanu. Japanska vlast je trajala do godine 1944, kada su, za vrijeme drugog svjetskog rata, nakon krvavih borbi glavni otok Saipan osvojili američki marinci. Nakon rata su otoci bili američka mandatna teritorija, sve dok se godine 1970. stanovnici na referendumu nisu izjasnili protiv nezavisnosti. Umjesto toga je otok godine 1975. dobio lokalnu samoupravu.

## Geografija

Karta Sjevernomarijanskih otoka
Područje se sastoji od 16 ostrva, koji se prostiru na preko 500 km od kojih su Saipan, Tinian i Rota najveći. Marijanski rov, najdublji deo svetskih okeana, nazvan je po Marijanskim ostrvima i nalazi se istočno i južno od njih.

## Ekonomija

Danas je glavna privredna djelatnost turizam te tekstilna industrija, iako potonja dosta trpi zbog uvoza tekstilne robe iz NR Kine.

## Reference

## Vanjske veze

*  H.R. 873 - the Northern Mariana Islands Delegate Act]
*  Arhivirano 2005-05-16 na Wayback Machine-u Moon Handbooks Micronesia]
*  Arhivirano 2005-12-17 na Wayback Machine-u myMicronesia/Northern Marianas section]
*  Negative site about life in the CNMI]
*  Arhivirano 2009-04-28 na Wayback Machine-u Northern Mariana Islands Official Site]
*  Satellite Image of Anatahan Ash Plume]
*  www.lonelyplanet.com
# 20. vijek

*Za ostale upotrebe, pogledajte 20. vijek (razvrstavanje).*
**20. vijek** (20. vek) ili **20. stoljeće** (20. stoleće) razdoblje je koje je trajalo od 1900. do 1999. godine.

|  |  |
| --- | --- |
| Milenijum: | 2. milenijum
 |
| Vjekovi: | 19. vijek • 20. vijek • 21. vijek
 |
| Decenije: | 1900-e 1910-e 1920-e 1930-e 1940-e 1950-e 1960-e 1970-e 1980-e 1990-e
 |
| Kategorije: | Rođenja – Smrti Nastanci – Prestanci
 |

## Izumi i otkrića

* Otkriće tekuće trake, proizvodnja automobila; teško je zamisliti današnji svijet bez njih
* Zrakoplovi su učinili put oko svijeta moguć ne u 80 dana, nego u jednom danu; prvi let braće Wright bio je 1903. godine
* Umjetni satelit
* Radio, Televizija, Internet (masovni mediji)
* Računar
* Mobilni telefon
* Kompakt disk
* Let u svemir
* Atomska (nuklearna) energija
* Penicilin (prvi put otkriven 1896, ali je ušao u široku upotrebu poslije Flemingova ponovna otkrića 1928)
* Računarski čip
* Struktura DNK-lanca
* Kloniranje

## Značajne osobe

* Franjo Josip
* Wilhelm II
* Nikolaj II
* Kemal Atatürk
* Benito Mussolini
* Ante Pavelić
* Adolf Hitler
* Vladimir Lenjin
* Josif Staljin
* Hirohito
* Woodrow Wilson
* Winston Churchill
* Franklin Roosevelt
* Francisco Franco
* Mahatma Gandhi
* Josip Broz Tito
* Indira Gandhi
* Džavaharlal Nehru
* Che Guevara
* Mao Tse-tung
* Fidel Castro
* Martin Luther King
* Nelson Mandela
* Sadam Husein
* Haile Selassie
* Moamer Gadafi
* Sukarno
* Ho Ši Min
* Gamal Abdel Naser
* Jaser Arafat
* Konrad Adenauer
* Charles de Gaulle
* Margaret Thatcher
* François Mitterand
* Helmut Kohl
* Mihail Gorbačov

---Sidenote START---
## Glavni događaji

* Prvi svetski rat (1914-1918)
* Socijalistička i komunistička revolucija u Evropi i Aziji
* Velika depresija
* Drugi svetski rat (1939-1945)
* Ujedinjene nacije
* Hladni rat (1945-1991)
	+ Rat u Koreji
	+ Kriza na Kubi (1962)
	+ Rat u Vijetnamu (1964-1975)
	+ Dekolonizacija Afrike i Azije

## Društvo

* Opće pravo glasa se širi po svijetu

| Milenijum | Vijek
 |
| --- | --- |
| **4. pne.**:
 | 40. pne.
 | 39. pne.
 | 38. pne.
 | 37. pne.
 | 36. pne.
 | 35. pne.
 | 34. pne.
 | 33. pne.
 | 32. pne.
 | 31. pne.
 |
| **3. pne.**:
 | 30. pne.
 | 29. pne.
 | 28. pne.
 | 27. pne.
 | 26. pne.
 | 25. pne.
 | 24. pne.
 | 23. pne.
 | 22. pne.
 | 21. pne.
 |
| **2. pne.**:
 | 20. pne.
 | 19. pne.
 | 18. pne.
 | 17. pne.
 | 16. pne.
 | 15. pne.
 | 14. pne.
 | 13. pne.
 | 12. pne.
 | 11. pne.
 |
| **1. pne.**:
 | 10. pne.
 | 9. pne.
 | 8. pne.
 | 7. pne.
 | 6. pne.
 | 5. pne.
 | 4. pne.
 | 3. pne.
 | 2. pne.
 | 1. pne.
 |
| **1.**:
 |   1.
 |   2.
 |   3.
 |   4.
 |   5.
 |   6.
 |   7.
 |   8.
 |   9.
 | 10.
 |
| **2.**:
 | 11.
 | 12.
 | 13.
 | 14.
 | 15.
 | 16.
 | 17.
 | 18.
 | 19.
 | 20.
 |
| **3.**:
 | 21.
 | 22.
 | 23.
 | 24.
 | 25.
 | 26.
 | 27.
 | 28.
 | 29.
 | 30.
 |
| **4.**:
 | 31.
 | 32.
 | 33.
 | 34.
 | 35.
 | 36.
 | 37.
 | 38.
 | 39.
 | 40.
 |
# Popisom određeno mjesto

**Popisom određeno mesto** (engleski: *census designated place*, *CDP*) je naseljeno mesto koje je utvrdio Popisni zavod SAD za statističke svrhe. Popisna mesta se određuju za svaki desetogodišnji popis. Ona su statistički ekvivalenti inkorporisanih mesta poput gradova, varoši i sela. Popisom određena mesta su naseljene oblasti koje nemaju zasebnu opštinsku upravu, a inače fizički podsećaju na inkorporirana mesta.

Popisom određena mesta se određuju radi prikupljanja i obrade podataka o mestima koja se mogu identifikovati imenom, ali nisu pravno inkorporisana po zakonu savezne države u kojoj se nalaze. Njima su obuhvaćene male seoske zajednice, kolonije locirane duž SAD granice sa Meksikom, i neinkorporisana odmarališta i penzionerske zajednice. Granice popisnih mesta nemaju pravni status. Stoga, one ne odgovaraju uvek lokalnom shvatanju oblasti ili zajednice istog imena. Međutim, kriterijumi utvrđeni za SAD popis iz 2010. zahtevaju da je CDP ime prepoznatljivo i korišteno u dnevnoj komunikaciji među članovima zajednice (a ne "ime koje se određuje iskljućivo radi planiranja ili drugih svrha") i preporučuje se da CDP granice budu određene na shodnoj geografskoj osnovi.

Popisni zavod SAD navodi da se popisom određena mesta ne smatraju inkorporisanim mestima i da su ona jedino na Havajima uvrštena u spiskove gradskog stanovništva, zato što ta savezna država nema inkorporisane gradove. Dodatno, gradski popisni spiskovi iz 2007. uključuju popisom određena mesta iz okruga Alington u Virdžiniji u spiskove sa inkorporisanim mestima.

## Reference

## Literatura

* Morris, Richard B. (1996). *Encyclopedia of American History* (Seventh izd.). Collins Reference. ISBN 0062700553.
* Peter C. Mancall, Gary B. Nash, Allan M. Winkler, Charlene Mires, John W. Jeffries, ur. (2009). *Encyclopedia of American History*. Facts on File. ISBN 0816071365.
* Stanley I. Kutler (2002). *Dictionary of American History* (Third izd.). Charles Scribners & Sons. ISBN 0684805332.
* Paul S. Boyer (2001). *The Oxford Companion to United States History*. Oxford University Press. ISBN 0195082095.
* Michael Kazin, Rebecca Edwards, Adam Rothman, ur. (2011). *The Concise Princeton Encyclopedia of American Political History*. Princeton University Press. ISBN 0691152071.
* Kane, Joseph and Aiken, Charles (2004). *The American Counties: Origins of County Names, Dates of Creation, and Population Data, 1950-2000*. Scarecrow Press. ISBN 0-8108-5036-2.
* U.S. Census Bureau, Geography Division, "*Cartographic Boundary Files*", Census designated place. Cartographic Operations Branch, July 18, 2001.
* U.S. Census Bureau, "*Census 2000 Statistical Areas Boundary Criteria*", Census Designated Places (CDPs) - Census 2000 Criteria.
* U.S. Census Bureau, Geographic Areas Reference Manual, United States Department of Commerce.

## Vanjske veze
# Beli Amerikanci

| Beli Amerikanci |
| --- |
|           |
| Ukupna populacija:
 | {{{upopulacija}}}
 |
| Populacija:
 |  |
| Jezik:
 | američki engleski • španski • nemački
 |
| Religija:
 | Većinom protestansti, rimokatolicizam je najveća pojedinačna grupa. Ostali: pravoslavci, agnostici, ateisti, mormoni, jevreji, muslimani, budisti
 |
| Etnička grupa:
 |  |

**Beli Amerikanci** su kategorija građana SAD koji, prema definiciji Američkog popisnog biroa, „potiču od bilo kojih prvobitnih naroda Evrope, Bliskog Istoka ili severne Afrike. U tu grupu spadaju ljudi koji su se izjasnili kao belci ili napisali unose kao što su Irac, Nemac, Italijan, Libanac, Bliskoistočanin, Arapin ili Poljak.“ Kao i sve zvanične američke rasne kategorije, Beli Amerikaci imaju podgrupe „ne-Hispanoamerikanci ili ne-Latinoamerikanci“ i „Hispanoamerikanci i Latinoamerikaci“, a ovu potonju grupu u najvećem broju čine beli Meksikanci ili Kubanci. Izraz „kavkasci“ se često naizmenično upotrebljava sa izrazom „belac“, mada ta dva izraza tehnički nisu sinonimi.

Nemci (16,5%), Irci (11,9%), Englezi (9,0%), Italijani (5,8%), Francuzi (4%), Poljaci (3%), Škoti (1,9%), Holanđani (1,6%), Norvežani (1,5%) i Šveđani (1,4%) su deset najvećih grupa Belih Amerikanaca. Belci su predstavljaju većinu stanovništva, sa ukupno 223.553.265 ili 72,4% ukupne populacije prema popisu stanovništva iz 2010.

## Povezano

* Rasa i poreklo u popisima stanovništva SAD
* Američki starosedeoci
* Afroamerikanci
* Hispanoamerikanci
* Azijski Amerikanci

## Referenci
# Azijski Amerikanci

Oblasti Azije iz kojih, prema američkom Birou za popis stanovništva, potiču Azijski Amerikanci.
Procenat Azijskih Amerikanaca u ukupnom stanovništvu SAD. Popis iz 2000. godine
**Azijski Amerikanci** (engleski: *Asian Americans*) je izraz kojim se u SAD označavaju Amerikanci azijatskog ili porijeklom iz Azije. Prema definiciji Američkog popisnog biroa Azijski Amerikanci su osobe koje potiču od izvornih stanovnika Dalekog Istoka, Jugoistočne Azije ili sa Indijskog potkontinenta. Ovaj termin obuhvata ljude koji se izjašnjavaju kao „Azijati“ kao i one koji se izjašnjavaju kao Kinezi, Filipinci, Indijci, Vijetnamci, Koreanci, Japanci i Ostali Azijati. Prema popisu stanovništva iz 2010. godine Azijski Amerikanci čine 4,8% od ukupnog stanovništva SAD, dok ljudi poreklom iz Azije koji su izmešani sa makar jednom rasom čine 5,6% stanovništva SAD.

Sam izraz je prvi put 1960-ih počeo koristiti historičar i aktivist Yuji Ichioka po uzoru na uvođenje izraz Afroamerikanci za crne Amerikance; njime se nastojalo ukloniti orijentalističke i rasističke stereotipove vezane uz izraze kao što su "Orijentalci" i "Azijati".

## Reference
# Hispanoamerikanci i Latinoamerikanci

*Ne mešati sa stanovnicima Hispanoamerike*.

| Hispanoamerikanci i Latinoamerikanci |
| --- |
|  |
| Ukupna populacija:
 |  |
| Populacija:
 |  SAD: 58.846.134 (16,7% od ukupnog broja stanovnika)
 |
| Jezik:
 | španski • engleski • portugalski
 |
| Religija:
 | Većinom rimokatolici, manjim delom protestanti, mormoni i nereligiozni
 |
| Etnička grupa:
 |  |

**Hispanoamerikanci i Latinoamerikanci** (engleski: *Hispanic or Latino Americans*) su nazivi za stanovnike SAD koji su poreklom iz zemalja Latinske Amerike ili sa Pirinejskog poluostrva kao i za sve stanovnike SAD koji se tako izjašnjavaju.

Hispanoamerikanci i Latinoamerikanci predstavljaju više etničku nego rasnu grupu, a u rasnom pogledu mogu pripadati različitim grupama. Iako se ova dva naziva ponekad koriste kao sinonimi, pojam Hispanci/Hispanoamerikanci ima uže značenje i odnosi se na osobe poreklom iz zemalja španskog govornog područja, dok se termin Latino/Latinoamerikanci koristi za sve osobe poreklom iz zemalja Latinske Amerike (uključujući i Brazil) ali isključuje osobe poreklom iz Španije. *Latinoamerikanci* je širi termin i obuhvata veći broj stanovnika zbog toga što je broj stanovnika poreklom iz Brazila višestruko veći od broja stanovnika poreklom iz Španije. Upotreba ova dva termina je povezana i sa lokacijom. Stanovnici poreklom iz zemalja španskog govornog područja koji žive u istočnom delu SAD uglavnom se izjašnjavaju kao Hispanci/Hispanoamerikanci, dok se oni koji žive u zapadnom delu SAD uglavnom izjašnjavaju kao Latinoamerikanci.

Prema poslednjim procjenama, Hispanoamerikanaca i Latinoamerikanaca ima oko 52 miliona, što je 16,7% od ukupnog broja stanovnika SAD. Hispanoamerikanci i Latinoamerikanci su druga najveća etnička grupa u SAD (nakon „Belaca nehispanskog porekla“).

Prvi španski doseljenici naselili su se na teritoriji današnjeg SAD 1565, kada je osnovano naselje Sent Ogastin na teritoriji Floride. Krajem 16. veka Španci su formirali prva naselja na teritoriji današnjeg Novog Meksika, koja su kasnije izmeštena na prostor današnjeg grada El Paso. U 18. veku španski doseljenici su formirali prva naselja na teritoriji Arizone i Kalifornije.

## Reference

## Vanjske veze

* Hispanic Americans in Congress *Library of Congress*
* Hispanic Heritage in the United States Army
* Popis 2000.
* Latino-Americans Become Unofficial Face of Politics Abroad Arhivirano 2011-01-26 na Wayback Machine-u by Josh Miller, PBS, April 27, 2007
* Latino in America - *CNN*
* Mexican Roots
# Amberley, Ohio

| Amberli *Amberley* |
| --- |
| Osnovni podaci
 |
| Država
 |  Sjedinjene Američke Države
 |
| Savezna država
 |  Ohajo
 |
| Okrug
 | Hamilton
 |
| Stanovništvo
 |
| Stanovništvo (2010) | 3.585
 |
| Gustina stanovništva
 | 4,0 st./km²
 |
| Geografija
 |
| Koordinate
 | ﻿ / ﻿ |
| Vremenska zona
 | UTC-5, leti UTC-4
 |
| Nadmorska visina
 | 243 m
 |
| Površina
 | 9,06 km²
 |
| Kopnena površina
 | 9,06 km²
 |
| Vodena površina
 | 0 km²
 |
|   |
| AmberliAmberli (Sjedinjenih Država)
 |
| Ostali podaci
 |
| Pozivni broj
 | 513
 |
| ZIP kod
 | 45237, 45213
 |
| FIPS kod
 | 1672
 |

**Amberli** (engleski: *Amberley*) je grad u američkoj saveznoj državi Ohajo.

## Demografija

Po popisu iz 2010. godine broj stanovnika je 3.585, što je 160 (4,7 %) stanovnika više nego 2000. godine.

|  |  |  |
| --- | --- | --- |
| **Grupa** | **2000.** | **2010.** |
| Belci
 | 2.978 (86,9 %)
 | 3.034 (84,6 %)
 |
| Afroamerikanci
 | 303 (8,8 %)
 | 339 (9,5 %)
 |
| Azijati
 | 82 (2,4 %)
 | 108 (3,0 %)
 |
| Hispanoamerikanci i Latinoamerikanci
 | 18 (0,5 %)
 | 47 (1,3 %)
 |
| Ukupno
 | 3.425
 | 3.585
 |

## Reference

## Literatura

* Morris, Richard B. (1996). *Encyclopedia of American History* (Seventh izd.). Collins Reference. ISBN 0062700553.
* Peter C. Mancall, Gary B. Nash, Allan M. Winkler, Charlene Mires, John W. Jeffries, ur. (2009). *Encyclopedia of American History*. Facts on File. ISBN 0816071365.
* Stanley I. Kutler (2002). *Dictionary of American History* (Third izd.). Charles Scribners & Sons. ISBN 0684805332.
* Paul S. Boyer (2001). *The Oxford Companion to United States History*. Oxford University Press. ISBN 0195082095.
* Michael Kazin, Rebecca Edwards, Adam Rothman, ur. (2011). *The Concise Princeton Encyclopedia of American Political History*. Princeton University Press. ISBN 0691152071.
* Kane, Joseph and Aiken, Charles (2004). *The American Counties: Origins of County Names, Dates of Creation, and Population Data, 1950-2000*. Scarecrow Press. ISBN 0-8108-5036-2.

## Vanjske veze

|  |  |
| --- | --- |
|  | U Wikimedijinoj ostavi nalazi se članak o temi: **Amberley, Ohio** |

* United States Census Bureau